En mand på 25 år blev i dag varetægtsfængslet i fire uger efter et grundlovsforhør ved Retten i Hjørring. Han er sigtet for medvirken til forsøg på manddrab. Natten til onsdag blev en 24-årig mand stukket i lysken - formentlig med en kniv, samt slået med en hammer eller lignende genstand. Han var livløs, da han blev fundet, men er nu udenfor livsfare. Det skulle være sket på parkeringspladsen ved Abildgård Kirke i Frederikshavn. En mere fængslet Udover den 25-årige, er en 24-årig også sigtet og fængslet i sagen. Det skete efter et grundlovsforhør torsdag. Begge sigtede har nægtet sig skyldige og kærer afgørelsen om varetægtsfængsling til landsretten. Politikommissær Peter Skovbak, leder af Efterforskningscenter Frederikshavn, udelukker over Kanal Frederikshavn ikke, at der kan komme flere anholdelser i sagen. Ifølge TV2 Nords oplysninger er det 25-årige offer udenfor livsfare.

Referat:
Politiet har nu fængslet en 25-årig mand fra Hjørring for et forsøg på manddrab, som fandt sted natten til onsdag.